PASIŪLYMAS

DĖL LIETUVOS RESPUBLIKOS VALSTYBĖS KONTROLĖS ĮSTATYMO NR. I-907 22, 23, 26, 28 ir 29 STRAIPSNIŲ PAKEITIMO ĮSTATYMO PROJEKTO Nr. XIVP-2087(4)

	Eil. Nr.
	Siūloma keisti
	Pasiūlymo turinys

	
	str.
	str. d.
	p.
	

	1.
	1
(22)
	1
(3)
	
(2)
	Argumentai:
Atsižvelgiant į Valstybės kontrolės, kaip aukščiausiosios audito institucijos, pagrindinius uždavinius, kuriais siekiama skatinti teigiamą ir veiksmingą valstybinio audito poveikį valstybės finansų valdymo ir kontrolės sistemai, įvertinant institucijos išskirtinį statusą ir vykdomas funkcijas, susijusias su valstybės turto ir valstybės biudžeto teisėto ir efektyvaus valdymo ir naudojimo priežiūra, siūlytina šios institucijos personalui keliamus nepriekaištingos reputacijos reikalavimus papildyti, siejant juos su institucijos atliekama veikla.   

Pasiūlymas:
Pakeisti įstatymo projekto 1 straipsnio 1 dalimi keičiamo įstatymo 22 straipsnio 3 dalies 2 punktą ir jį išdėstyti taip:
    „2) įstatymų nustatyta tvarka pripažintas kaltu dėl baudžiamojo nusižengimo finansų sistemai ar valstybės tarnybai ir viešiesiems interesams padarymo ir nuo bausmės atlikimo nepraėjo 3 metai;“.

	2.
	1
(22)
	1
(3)
	
(3)
	Argumentai:
    Analogiškais argumentais vadovaujantis siūlytina keisti ir kitą projektuojamo reguliavimo nuostatą. 

Pasiūlymas:
Pakeisti įstatymo projekto 1 straipsnio 1 dalimi keičiamo įstatymo 22 straipsnio 3 dalies 3 punktą ir jį išdėstyti taip:
    „3) įstatymų nustatyta tvarka atleistas nuo baudžiamosios atsakomybės už labai sunkaus nusikaltimo padarymą ir nuo atleidimo nuo baudžiamosios atsakomybės dienos nepraėjo 4 metai arba atleistas nuo baudžiamosios atsakomybės už sunkaus nusikaltimo padarymą (išskyrus atleidimą nuo baudžiamosios atsakomybės, kai asmuo ar nusikalstama veika prarado pavojingumą) ir nuo atleidimo nuo baudžiamosios atsakomybės dienos nepraėjo 3 metai arba buvo atleistas nuo baudžiamosios atsakomybės už apysunkio nusikaltimo padarymą (išskyrus atleidimą nuo baudžiamosios atsakomybės, kai asmuo ar nusikalstama veika prarado pavojingumą arba dėl nusikaltimo mažareikšmiškumo) ir nuo atleidimo nuo baudžiamosios atsakomybės dienos nepraėjo 2 metai ar nėra pasibaigęs laidavimo terminas arba buvo atleistas nuo baudžiamosios atsakomybės už nesunkaus nusikaltimo ar baudžiamojo nusižengimo finansų sistemai ar valstybės tarnybai ir viešiesiems interesams padarymą (išskyrus atleidimą nuo baudžiamosios atsakomybės, kai asmuo ar nusikalstama veika prarado pavojingumą arba dėl nusikaltimo mažareikšmiškumo) ir nuo atleidimo nuo baudžiamosios atsakomybės dienos nepraėjo 1 metai ar nėra pasibaigęs laidavimo terminas;“.

	3.
	1
(22)
	1
(3)
	
(4)
	Argumentai:
Valstybės kontrolei, kaip aukščiausiajai audito institucijai, nuo 2021 m. liepos 1 d. nebėra taikomas Valstybės tarnybos įstatymas ir darbo santykiai organizuojami vadovaujantis Darbo kodekso nuostatomis, todėl nepriekaištingos reputacijos reikalavimai, keliami valstybės tarnautojams, nėra pakankami šiai institucijai ir siūlytina juos praplėsti, įvertinant ir Darbo kodekso reguliavimą.  

Pasiūlymas:
    Pakeisti įstatymo projekto 1 straipsnio 1 dalimi keičiamo įstatymo 22 straipsnio 3 dalies 4 punktą ir jį išdėstyti taip:
     „4) atleistas iš valstybės tarnautojo pareigų už Lietuvos Respublikos valstybės tarnybos įstatymo 23 straipsnio 5 dalies 1, 2, 3, 4, 5, 8, 9, 10 punktuose nurodytus šiurkščius tarnybinius nusižengimus arba Valstybės tarnybos įstatymo 25 straipsnio 2 dalyje numatytu atveju pripažintas padaręs šiurkštų tarnybinį nusižengimą, už kurį turėtų būti skirta tarnybinė nuobauda – atleidimas iš pareigų, atleistas iš darbo už Lietuvos Respublikos darbo kodekse nurodytus šiurkščius darbo pareigų pažeidimus, ir nuo atleidimo iš pareigų ar darbo dienos arba nuo pripažinimo padarius šiurkštų tarnybinį nusižengimą dienos nepraėjo 3 metai;“.

	4.
	1
(22)
	1
(3)
	
(5)
	Argumentai:
Valstybės kontrolės, kaip aukščiausiosios audito institucijos, darbuotojams taikomi Valstybės kontrolės darbuotojų etikos kodekso reikalavimai, kylantys tiesiogiai iš Tarptautinės aukščiausiųjų audito institucijų organizacijos (INTOSAI) 130 TAAIS ,,Etikos kodeksas“, todėl nepriekaištingos reputacijos reikalavimai neatsiejami nuo šio kodekso reikalavimų laikymosi. 

Pasiūlymas:
    Pakeisti įstatymo projekto 1 straipsnio 1 dalimi keičiamo įstatymo 22 straipsnio 3 dalies 5 punktą ir jį išdėstyti taip:
    „5) atleistas iš darbo, pareigų ar praradęs teisę verstis atitinkama veikla už kituose įstatymuose keliamo nepriekaištingos reputacijos reikalavimo neatitiktį ar elgesio (etikos) normų pažeidimą ir nuo atleidimo iš darbo, pareigų ar teisės verstis atitinkama veikla praradimo dienos nepraėjo 3 metai ir jo elgesys neatitinka Valstybės kontrolės darbuotojų etikos kodekso nuostatų;“.

